Η μπατζίνα των Αγράφων (με κολοκύθα)
Η πίτα-σύμβολο των Αγράφων, η ζυμαρόπιτα είναι μια πίτα με χυλό, χωρίς φύλλα, όπως η ηπειρώτικη, αλλά το βασικό της συστατικό είναι η κολοκύθα.
1.800 γρ. ψίχα κολοκύθας, ψιλοτριμμένη και καλά στυμμένη, 4 αυγά, ελαφρώς χτυπημένα, 500 γρ. φέτα, θρυμματισμένη, 500 ml φρέσκο γάλα πλήρες, 1/2 φλιτζ. τσαγιού ελαιόλαδο + λίγο επιπλέον για το ταψί, 4-5 κουτ. σούπας λιωμένο βούτυρο + λίγο ακόμα για το ταψί, αλεύρι για όλες τις χρήσεις, όσο πάρει, αλάτι, φρεσκοτριμμένο πιπέρι
Για την μπατζίνα, προθερμαίνουμε τον φούρνο στους 180°C.Σε βαθύ μπολ βάζουμε την κολοκύθα, τα αυγά, το τυρί, το γάλα και το λάδι και ανακατεύουμε. Σταδιακά προσθέτουμε όσο αλεύρι χρειάζεται ώστε να γίνει ένας χυλός σχετικά υδαρής.Αλατοπιπερώνουμε και ανακατεύουμε.Λαδώνουμε καλά το μεγάλο ταψί του φούρνου, αδειάζουμε τον χυλό, σείουμε το ταψί για να απλωθεί ομοιόμορφα και ραντίζουμε με το λιωμένο βούτυρο και λάδι.Ψήνουμε τη μπατζίνα για περίπου 45 λεπτά ή μέχρι η επιφάνεια να ροδίσει καλά.
Γάλα,Κολοκύθα,Φέτα